GOUE DROME WêRELDSTêRRE TOP 10
Die hoofdoel van die Goue Drome Wêreldstêrre treffersparade is om blootstellings- en bemarkingsgeleenthede aan alle opkomende talent regoor die wêreld te bied wat OORSPRONKLIKE radiokwaliteit werk opneem. Ons word ondersteun deur die internetradiostasie AFRIKAANS FM (www.afrikaansfm.co.za).
'n Waglys van snitte word deur Goue Drome saamgrestel waarvolgens snitte die geleentheid kry om deel van die treffersparade te wees. Posisies op hierdie waglys word bepaal deur 'n paneel wat aangestel is om elke snit te beoordeel en wat op 'n puntebasis werk.
Wanneer die snit uit die TOP 10 uitbeweeg, met ander woorde swakker as nr 10, is dit finaal uit die treffersparade. Van tyd tot tyd gebeur dit egter dat ou snitte, selfs baie, baie ou snitte weer geleentheid kry om terug te beweeg in die drukgang om dit 'n kans op 'n tweede lewe te gee of omdat daar genoegsaam rede bestaan om te glo dat die snit se volle potensiaal nie verwesenlik is nie.
Goedgekeurde snitte wat inkom, beland op nr 10 op die TOP 10 sodra 'n ander snit uitskuif. Voorts stem ondersteuners vir elke snit gekombineer met 'n paneel se stemme.
Die sluitingsdatum vir stemme is 12:00 (SA tyd) elke Dinsdagmiddag. Stemme open weer om 21:00 op Woensdagaande wanneer die nuwe treffersparade uitgesaai word.
Slegs een stem per week per snit word vanaf 'n selfoonnommer of e-posadres aanvaar. Met ander woorde die stemmer kan net een keer vir 'n spesifieke snit stem, maar kan ook vir enige ander snitte stem. Hy mag net nie meer as een keer vir dieselfde snit stem nie.
Tot en met 2018 was die GOUE DROME WêRELDSTêRRE nie deel van die jaarlikse GOUE DROME SPIRAALTOEKENNINGS nie. Gedurende 2019 word beoog om die eerste toekennings te maak. Aankondigings hieroor sal mettertyd gemaak word. Onthou dus dat elke stem wat uitgebring word saam met die sms'e en e-posse 'n effek het op die Spiraaltoekennings wat elke jaar aan kunstenaars oorhandig word. Om die waarheid te sê, is dit in 99% van die toekennings die enigste basis is waarop bepaal word wie die toekennings ontvang.
Die GOUE DROME WêRELDSTêRRE TOP 10 treffersparade word elke Woensdagaand om 21:00 (SA tyd) op Afrikaans FM (www.afrikaansfm.co.za) uitgesaai.
Direk na afloop van die uitsending word die treffersparade op ons Facebookbladsy by GOUE DROME WêRELDSTêRRE (WêRELDSTêRRE FACEBOOK) geplaas. Waar beskikbaar word skakels na die snitte geplaas sodat stemmers daarna kan luister.
© 2019 Alle Regte Voorbehou